Publication: Magyar Közlöny
Issue: MK-2000-35 (Year: 2000, Number: 35)
Era: 1990-2004
Section: 5. Az 1991. évi LX. törvény 37. §-ának (2) bekezdése
Paragraph Index: 309

1. A szakmai vizsga szervezőinek feladatai a 10/1993. (XII. 30.) MüM rendeletben foglaltak szerint az alábbiak: — végzik a vizsgára jelentkezők regisztrációját, ellenőrzik a vizsgára bocsátáshoz szükséges jogszabályi feltételek meglétét, kialakítják a vizsgacsoportokat, tájékoztatják a vizsgára jelentkezőket a vizsga idejéről, helyéről, továbbá a vizsgával kapcsolatos tudnivalókról, — a szakmai vizsga előkészítéséről a vizsga tervezett időpontja előtt 30 nappal jelentést küldenek az Oktatási Minisztérium Szakoktatási Főosztályára, valamint a területileg illetékes (megyei, fővárosi) munkaügyi központ részére, — felkérik a területi gazdasági kamarát, hogy jelöljön képviselőt a vizsgabizottságba, — a miniszter által megbízott vizsgaelnök, valamint a vizsgabizottság tagjai részére megadják a vizsgával kapcsolatos tájékoztatást, és rendelkezésre bocsátják a vizsga dokumentumait, — gondoskodnak a vizsgáztatás személyi és dologi feltételeiről, ezen belül különösen az írásbeli tételek titkos kezeléséről, valamint a gyakorlati vizsga lebonyolításához szükséges technikai feltételek (munka-, egészség-, tűz-, környezetvédelmi biztonság szempontjainak megfelelő) meglétéről, — kidolgozzák a gyakorlati vizsgafeladatokat a szakmai és vizsgakövetelményekben meghatározottak szerint, és azokat jóváhagyatják a vizsgabizottság elnökével, — vezetik a vizsgával kapcsolatos nyilvántartásokat, — kiállítják a bizonyítványokat, gondoskodnak a ki nem adott bizonyítványok biztonságos kezeléséről, — írásban megbízzák a vizsgabizottság munkáját segítő pedagógust, valamint a vizsga jegyzőjét, — nyilvántartást vezetnek a szakmai vizsgákról, amelyet minden év január 15-éig és július 15-éig írásban és mágneses adathordozón vagy e-mail-en megküldenek az Oktatási Minisztérium Szakoktatási Főosztályára. KÖZLEMÉNYEK, HIRDETMÉNYEK V. rész 2000/35. szám

Source: https://magyarkozlony.hu/hivatalos-lapok/0bc2b5084efe8306cf1cad7c13c1586fb0391eb3/dokumentumok/7ec334f27f82ddb384cbdc3183c2d80393301f88/letoltes